b'\n_START_ARTICLE_\nParma (Komi)\n_START_PARAGRAPH_\nParma (komiksi ja ven\xc3\xa4j\xc3\xa4ksi \xd0\x9f\xd0\xb0\xd1\x80\xd0\xbc\xd0\xb0) on kaupunkimainen taajama Komin tasavallan Usinskin kaupunkipiirikunnassa Ven\xc3\xa4j\xc3\xa4ll\xc3\xa4. Se sijaitsee Usa-joen rannalla 12 kilometri\xc3\xa4 Usinskista lounaaseen. Asukkaita on 1\xc2\xa0300 henke\xc3\xa4 (vuonna 2009)._NEWLINE_Taajama on perustettu vuonna 1978. Sen nimi perustuu komin sanaan parma \xe2\x80\x99korkealla paikalla kasvava kuusikko, aarniomets\xc3\xa4, harjanne\xe2\x80\x99.'